12 WALTER DE HENLE 



Estre ceo en graunt duresce la ou la charue des cheuaus 

 serra arestu la charue des befs passera. E le volet vos 

 veer comben le cheual couste plus ke le buef ? Io le vos 

 dyray. Custume. est edreyt ke bestes des charues seyent a 

 la creche entre la feste de seynt luc e la feste de la seyt 

 croys en may par vint e cynk semeynes. E si le cheual 

 deyt estre enpoynt pur fere sa iornee il ly couent auer al 

 meyns la nut le sime part de vn bussel de aueyne le pris 

 de mayle e al meyns duze derees de herbage en este. E 

 chescune semeyne ke vn plus vn autre meyns vn dener en 

 ferrue si yl deyt estre ferre des quatre peez la summe est 

 xij s. v d. 1 en Ian saunz ferage e payle. 



COMENT VOS DEUET BUEFS GARDYR. 



E si le buef deyt estre en poynt a fere son ouerayne 

 adonc couent ke il eyt al meyns tres garbez e demi de 

 aueyne la semayne le pris de vn dener. E x garbes de 

 aueyne respondrunt de vn bussel de aueyne par eyme e en 

 la seson de este xij deree de herbage la summe est xij s. 

 i d. saunz forage e payle. E quant le cheual est viel e 

 recreu done ni ail for le quir. E quant le buef est viel od 

 x derrees de herbage vaudra au larder ou auendre tant 

 com il coustera. Al waret est vne bone seson en aueryl si 

 la terre depiece apres la charue. E al rebiner apres la seyn 

 Iohan kant la poudre leue apres la charue. E al arrer al 

 semayl quant la terre est assise e nest pas trop croyz mes ki 

 a mut afere ne put pas saueyr 2 totes les bones seysons. E 

 quant vos waretter si vos trouet par fount bone terre adonc 

 arret vn reon quarre pur auoyr de la bone terre repose mes 

 ne atamet mye la mauueyse tere. E arret nettement issi ke 

 ne demurge couvert ne descouert. Ne rebynet mie trop par- 

 fount mes ke vos pusset destrure les cardons 3 escarsement 

 kar si la terre seyt rebyne parfount e la terre seyt enbu de 

 ewe qant horn deyt aler 4 al semayl la charue ne porra 

 ateyndre a nule certeyne tere mes va flotant com en bowe. 



1 [e ob.] 2 atendre. 3 [e le herbage.] * arrer, 



